Hvilken Jesus tror du på?

Dette spørsmålet er egentlig ganske dypt. Fordi svaret på dette spørsmålet avslører ditt forhold til Gud, og livet selv.

Det er idag mange meninger og oppfatninger om hvem Jesus er, og mange slags kristendom blir presentert oss i alle slags kanaler. Youtube, Tv, media av alle slag, forsøker å fortelle oss hvem Jesus er, men de greier kun å presentere en liten brikke av sannhet eller løgn. 

Du kan ikke lære å kjenne Jesus, uten selv å ha møtt ham. Det var da veldig tenker du. Hvem har egentlig det? Han døde jo for over 2000 år siden. Ja, men han lever i beste velgående idag. Faktisk er Jesus selve livet, og vi lever bare i skyggene av dette livet, om vi kun har hørt om han, og ikke kjenner han personelig.

Dette livet med Jesus starter med tro. Og vi får del av dette livet igjennom hans nåde. Ingen kan bli kjent med Jesus uten ordet (bibelen) som forteller oss om redning fra fortapelse, og om hans frelsesverk gjennom Jesu død på korset. 

Han stod opp igjen fra graven og døden, og brøt dermed dødens kraft. Dette kan kun forstås gjennom tro og troens øyne.

Derfor er det slik at vi bedømmer alle ting i denne verden, imot hva ordet sier om det.
Mange tar imot Jesus, og stopper opp etter at man har mottat «billetten» til himmelen. Og går dermed glipp av veien videre med Gud. Dette er ett tragisk faktum, og det var ikke Guds plan for våre liv.

Det å kjenne Jesus og bli fyllt av DHÅ er nemlig hemmeligheten for alle oss som tror. DHÅ vil alltid vise oss hva ordet sier om saker og ting, og viser oss hvordan vi skal kunne leve i kjærlighet til Jesus og hverandre. 

Noen har sagt: Å leve som en kristen er umulig. Og det er sant. Fordi, uten at Jesus lever i meg og deg, kan vi ikke leve ut dette som Gud på forhånd har tenkt at vi skulle leve i.

Derfor gjenstår spørsmålet. Hvilken Jesus tror du på? 
Har du mottatt DHÅ og søker du å komme nær til Jesus i ditt hjerte, og i din hverdag?
Om du vil dette ville jeg starte med å be denne bønnen. Kjære Jesus, jeg ber deg om at du vil vise meg mer om hvem du er, og om å fylle meg med DHÅ.
Deretter ville jeg lese i bibelen, og forsøke å lære og kjenne Jesus mer, ved å lese om han og hva han gjorde.

Husk. Det er ditt ansvar hva du velger å tro. Dine egne følelser, venners meninger, hva media og kanaler presenterer. 
Eller gå til Jesus selv i bønn, ordet og undervisning du opplever samstemmer med din Ånd.

Lykke til med resten av ditt liv.